 रिआसती च सत्ता हासल करने च कामजाब रौहने आहलिएं सरकारें दी असल च इयै इक समस्या रेई ऐ जदके मुफ्ती सरकार दे दौर च एहदे च सब्बने थमां घट्ट दोहराब दिक्खेआ गेआ।  पीएसए उने दिनें बी हा ब अलगाववादी नेतृत्व दे उच्चे स्तर उप्पर बड़ा घट्ट।  अलगाववादी नेताएं गी गिरफ्तार कीत्ता गेआ ब किश दिनें च रेहाऽ बी करी दित्ता गेआ।  इत्थें तक्कर के मानवाधिकर हनन दे केईएं सारे मामलें दी जांच दे आदेश बी दित्ते गे।  बड़ी मेदें कन्नै बनाई गेई उमर अब्दुल्ला दी सरकार थमां बी घट्ट थमां घट्ट इस चाल्ली दी मेद ते कीत्ती गै जाई सकदी ऐ एह इक खरी गल्ल ऐ जे गोली दे परते च गोली दी जेहड़ी नीती दा पैहले इस्तमाल कीत्ता गेआ मुक्खमंत्री नै इस बक्खी खास धेआन देने दी गल्ल कीत्ती ऐ।  ओह रेई-रेई ऐ थड़े वादे करने दी बजाए कारवाई करने दी गल्ल करा करदे न।  उंदे कश इसलै समें ऐ जे ओह बस बारे च गैंहीं चुक्कदे होई सुरक्षा बलें गी इस चाल्ली बदा बवहार करने दी प्रेरना देन जेहदे कन्नै मानवाधिकरें दे हनन च कमी आवै।  उनेंगी आपूं बी अलगाववादिएं गी घड़ी-मुड़ी गिरफ्तार करने ते बेदोसे नौजोआन्ने उप्पर पीएसए लाए जाने दी राजनीति थमां दूर रौहना लोड़चदा ऐ।  एहदे च कोई शक नेई ऐ जे रिआसती दे राजीतिक मामलें च नमीं दिल्ली पासेआ खरी-मति दखलंदाजी कीत्ती जंदी ऐ।  इस मामले च उमर अब्दुलला गी संतुलन बनाई ऐ रक्खना पौग ते एहदे कन्नै गै इस गल्ला गी बी चेत्ता रक्खना पौग जे सत्ता छड़ी नमी दिल्ली थमां नेईं औंदी ऐ।  उंदी पार्टी बरे 1996 च बहुमत कन्नै जित्ती ही ते बरे 2002 च बुरी चाल्ली हारी गेई ही कीजे उंदी पार्टी दे कार्यकाल दे 6एं बरें दरान कोई खास तरक्की दे कम्म नेईं होए ते मानवाधिकरें दे हनन दे मसले उप्पर बी उंदी पार्टी पासेआ अक्खी मीटी लैत्तिआं। 